 **M E D I A T I E D O T E**

**KAUPUNKIKESKUSTAPALKINTO 2015 HYVINKÄÄLLE
*”Lämmin kivisydän vihreyden keskellä”***

Valtakunnallinen **Elävät Kaupunkikeskustat ry** palkitsi Hyvinkään keskustauudistuksestaan, jossa on ajallista syvyyttä ja vahvaa paikallisuutta. Rautatiekaupunki on kehittänyt vaikuttavasti keskustaansa viimeiset 10 vuotta tiivistämällä ja tiivistymisellä. Yhteistyötä on tehty yhdessä elinkeinoelämän kanssa taitavien kumppanuuksien avulla. Kaupungin asema on luontevan itsenäinen pääkaupunkiseudun tuntumassa.

**Palkintoraadin puheenjohtaja Matti Mare** ihailee Hyvinkäätä siitä, että se on osannut aina ennakoida asioita sekä valmistellut erinomaisesti kaikki suunnitelmansa. Jo 1960-luvulla syntyi idea keskustakorttelista. Kauppakeskus Willa Prismoineen valmistuikin 2013. Lopputulos on ainutlaatuinen yhdistelmä aukioita ja viheralueita kattavine kauppa- ja kulttuuripalveluineen. Kaupungintalon sijoittaminen entiseen villatehtaaseen on esimerkillinen ”lipunkantajateko”.

Monipuolisen keskustan tilasarjakokonaisuus on syntynyt tietoisen suunnittelun tuloksena. Mukana on nyt hyvin erilaisia ja eri-ikäisiä osatekijöitä, jotka on kudottu luontevasti yhteen.

Hyvinkään kaupunkiyhdistys ry on luonut menestyksekästä yhteistyötä tapahtumajärjestäjien ja yritysten välille **toiminnanjohtaja Pekka Paakkalan** johdolla. Monipuolinen toritoiminnan kehittäminen on lisännyt keskustan vetovoimaa. Harrastus- ja järjestötoimijoiden kytkeminen mukaan on luonut uutta yhteisöllisyyttä ja paikallisväriä.

Hyvinkää on taitavasti osannut kytkeä myös asuntotuotannon keskustan kehittämiseen niin palvelukortteleissa kuin välittömästi niiden ulkopuolella.

PALKINTORAADIN KOMMENTTEJA:

**”Melkoinen kehittämisimpulssi 10 vuodessa, jopa hämmentävä!”**

**”Asuntomessut 2013 toivat valtakunnallista näkyvyyttä”**

**”Rautateitä vuodesta 1860 ja teollisuutta, mutta nyt elävä kaupunkikeskustakin”**

**”Hyvää tuuriakin, kun ajoitukset osuivat nappiin”**

**”Kaupunki otti ja piti itsellään kehittämisjohtajuuden”**

**”Suunnitteluvalmiuksia ja paljon vaihtoehtoja, mutta omistajia ei liikaa”**

**”Nyt ihmisenkokoista kaupunkiympäristöä eikä yhtä ”klönttiä””**

**”Tapahtuma-aukio korvaa puuttuvan kävelykadun”**

**”Kehitystyö on kesken länsipäässä eli rautatieaseman suunnassa”**

**Palkintoraati:**

johtava konsultti Matti Mare (puheenjohtaja) Retail Flow Finland Oy p. 0500 422 374

rakennusneuvos Aulis Tynkkynen Ympäristöministeriö

toimitusjohtaja Lasse Yrjänä Kauppatieto Oy

asiantuntija Pasi Kauppinen Kuopion kaupungin nimeämä

-

toiminnanjohtaja Pokko Lemminkäinen (siht.) Elävät Kaupunkikeskustat ry p. 040 555 3462

**ELÄVÄT KAUPUNKIKESKUSTAT RY PÄHKINÄNKUORESSA**

(kotisivut [www.kaupunkikeskustat.fi](http://www.kaupunkikeskustat.fi))

*”18 VUOTTA ELÄVIÄ KAUPUNKIKESKUSTOJA SUOMEEN”*

Yhdistys on perustettu 1997. Siihen kuuluu laajapohjaisesti kaupunkikeskustatoimijoita ympäri Suomea. Jokainen yhdistyksen jäsen on mukana kehittämässä aktiivisesti omaa kaupunkikeskustaansa.

Kehittämistyökaluihin kuuluvat esimerkiksi kaavoitus, rakenteellinen ja kaupunkikuvallinen kehittämistyö, kiinteistöjen ja kortteleiden jalostaminen, kaupallisten toimintojen kehittäminen sekä erilaiset markkinointi- ja viestintätuotteet sekä elämykselliset keskustatapahtumat.

* Elävät Kaupunkikeskustat ry:ssä on yli 100 jäsentä lähtien kaupungeista, kaupunkikeskustayhdistyksistä, kaupan keskusjärjestöistä, kaupan keskusliikkeistä, keskustakehittämisen asiantuntijoista
* kotipaikka on Helsingissä Kuntatalolla
* on kattojärjestö suomalaisten kaupunkikeskustojen kehittämistyölle
* edistää kaupunkikeskustojen kehittymistä
* synnyttää yhteistyötä eri kaupunkikeskustojen osapuolten välille
* innostaa investointeihin
* edistää asiantuntemusta
* jakaa vuosittain keskustapalkinnon sekä myös PIKE-palkinnon
* järjestää seminaareja mm. Mäntän kevätseminaari 23.4.2015
* konferenssi on Hyvinkäällä 26.- 27.8.2015
* järjestää ekskursioita: 2006 Bilbao, 2007 Genova, 2008 Budapest, 2009 Berliini, 2010 Torino, 2011 Pietari, 2012 Lontoo, 2013 Dresden, 2014 Tallinna, 2015 Bratislava/Wien
* Ympäristöministeriö on yhdistyksen päätukija

**KAUPUNKIKESKUSTAPALKINNOT**

1. Kajaani 1999

2. Lahti 2000

3. Oulu 2002

4. Kouvola (ja H:linna) 2003

5. Pori 2004

6. Joensuu 2005

7. Vaasa 2006

8. Jyväskylä 2007

9. Imatra 2008

10. Rauma 2009

11. Kotka 2010

12. Kokkola 2011

13. Mikkeli 2012

14. Kemi 2013

15. Kuopio 2014

16. Hyvinkää 2015

Pokko Lemminkäinen

toiminnanjohtaja / puh. 040 555 3462

Elävät Kaupunkikeskustat ry

pokko.lemminkainen@kaupunkikeskustat.fi